ཕྱག་ཚོད་༢།༣༠ཐོག་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་༣༤རིན་པོ་ཆེ་མཆོག་བླ་བྲང་ནས་འདུལ་ཁང་ཆེན་མོར་སྤོས་འདྲེན་གྱི་གདན་དྲངས་ཏེ་གནས་དེར་ཡོད་པའི་སེར་སྐྱ་མི་མང་ཡོངས་ལ་རིག་པའི་ལྷ་མཆོག་ཤེས་རབ་སྨྲ་བའི་སེང་གེའི་ཚེ་སྒྲུབ་ཀྱི་བཀའ་དབང་ཟབ་མོར་གནང་བ་དང་དལ་འབྱོར་བཅོ་བརྒྱད་ཚང་བའི་མི་ལུས་འདི་རྩ་ཆེན་པོ་ཡིན་ཚུལ་དང་ཐར་པ་དོན་གཉེར་དགོས་ཚུལ་སོགས་ཀྱིས་བཀའ་སློབ་ལམ་སྟོན་དང་དེ་བཞིན་ནང་པའི་དད་པ་དང་སྐྱབས་འགྲོ་སེམས་བསྐྱེད་སོགས་ཀྱི་འགྲེལ་བཤད་དང་དེ་རྣམས་བོན་སྒོར་ཞུགས་པའི་རྨང་གཞི་ཡིན་པར་སོགས་ཀྱི་བཀའ་སློབ་ཟབ་རྒྱས་གནང་སྟེ་དབང་གི་བརྒྱུད་རིམ་གསུང་ཞིང་དར་ཐག་འཐེན།དེ་ནས་དད་ལྡན་མང་ཚོགས་རྣམས་ཀྱིས་གཤར་དབང་ཞུས་ནས་ཚེ་རིལ་སོགས་བྱིན་རླབས་དང་བྱིན་མདུད་བཅས་དངོས་གྲུབ་ཐོབ།